**РАЙОННА ИЗБИРАТЕЛНА КОМИСИЯ ТЪРГОВИЩЕ**

**ЗА ИЗБОРИ ЗА ЧЛЕНОВЕ НА ЕВРОПЕЙСКИЯ ПАРЛАМЕНТ ОТ РЕПУБЛИКА БЪЛГАРИЯ НА 26 МАЙ 2019Г.**

**ПРОТОКОЛ № 1**

Днес, 06.04.2019г., в гр.Търговище, се проведе заседание на Районна избирателна комисия Търговище, в състав:

**ПРЕДСЕДАТЕЛ:** Гергана Руменова Цонева

**ЗАМ.ПРЕДСЕДАТЕЛ:**Фериде Мехмед Чакър

**ЗАМ.ПРЕДСЕДАТЕЛ** : Красимира Димитрова Маркова

**СЕКРЕТАР:** Диана Йорданова Игнатова

**ЧЛЕНОВЕ:** Весела Цветанова Ерменкова

Наталия Стефанова Миланова

Маринела Павлова Първанова

Васил Добрев Василев

Диана Йорданова Жечева – Спасова

Валери Георгиев Симеонов

Спас Бонев Спасов

Лъчезар Илиев Рачев

Росица Кирилова Миланова

Биляна Тодорова Лазарова

Станьо Боянов Александров

 Заседанието започна в 11.00ч., при наличие на законоустановения кворум, в присъствието на 13 члена на комисията,.

 Присъстват: Гергана Цонева, Фериде Чакър, Красимира Маркова, Диана Игнатова, Весела Ерменкова, Маринела Първанова, Дияна Жечева-Спасова, Валери Симеонов, Спас Спасов, Лъчезар Рачев, Росица Миланова, Биляна Лазарова, Станьо Александров

Отсъстват:Васил Василев и Наталия Миланова

Гергана Цонева: Колеги, откривам първото заседание на РИК – Търговище. С решение № 46-ЕП от 03.04.2019г. ЦИК е назначила РИК –Търговище. Предлагам нашето първо заседание да протече при следния дневен ред:

1. Определяне на работно време и режим на работа на комисията.

2. Вземане на решение за определяне на място, на което да бъдат обявявани решенията на РИК.

3. Вземане на решение за определяне на член на комисията, който да извърши маркиране на печатите.

4. Вземане на решение за създаване на работна група от специалисти, които да подпомагат работата на РИК – Търговище.

5.Разни.

Има ли други предложения за дневен ред? Щом няма такива, моля да преминем към гласуване. Който е съгласен с така предложения дневен ред, моля да гласува.

РИК Търговище единодушно прие горепосочения дневен ред.

По първа точка от дневния ред:

Гергана Цонева : Колеги, преминаваме към първа точка, а именно предлагам да приемем принципно решение, с което да определим часовете за прием на документи, както и начален час за редовно провеждане на заседанията на РИК Търговище. Естествено, когато е необходимо, изрично ще бъдат уточнявани началният час на заседанията, които ще се провеждат извънредно. Предлагам часовете за прием на документи, да бъдат определени, както следва : интервалите от 9.00 до 16.00 часа, а за начален час за редовно провеждане на заседания на РИКЕП, да бъде определен 16.00 часа. Колеги, очаквам Вашите предложения? След като няма такива, предлагам, който е съгласен с проекта за решение, моля да гласува.

 Гласували „ЗА“ – 13/тринадесет/ Гергана Цонева, Фериде Чакър, Красимира Маркова, Диана Игнатова, Весела Ерменкова, Маринела Първанова, Дияна Жечева-Спасова, Валери Симеонов, Спас Спасов, Лъчезар Рачев, Росица Миланова, Биляна Лазарова, Станьо Александров

 Гласували „ПРОТИВ“ - няма.

С гласа 13„ЗА“и „0“ гласа“ПРОТИВ“, РИКЕП Търговище, прие следното решение:

**РЕШЕНИЕ № 1/06.04.2019г**.

 На основание чл.72, ал.1, т.1 от ИК, РИКЕП Търговище определя за часове за прием на документи, интервалите от 9.00 до 16.00 часа, а за начален час за редовно провеждане на заседания на РИКЕП Търговище, определя 16.00 часа.

По **втора точка** от дневния ред:

Гергана Цонева : Колеги, в чл.72, ал.2 от ИК е предвидено, че РИК обявява решенията си незабавно чрез поставяне на общодостъпно място в сградата, в която се помещава, като мястото за обявяване следва да бъде определено с решение на комисията незабавно след назначаването й, като се оформят по начин, показващ предназначението му. Съгласно решение № 52–ЕП/03.04.2019г.на ЦИК, всяка РИК оформя информационно табло на бял картон с минимални размери 100 см в широчина и 70 см във височина и по начин, показващ предназначението му. В тази връзка, предлагам като проект за решение да приемем като общодостъпно място за обявяване на взетите от нея решения прозорците на стаите на партерния етаж на сградата на Областна администрация Търговище, като бъде оформено информационното табло, в съответствие с Решение №52–ЕП/03.04.2019г.на ЦИК. Колеги, очаквам Вашите предложения? След като няма такива, предлагам, който е съгласен с проекта за решение, моля да гласува.

Гласували „ЗА“ – 13/тринадесет/ Гергана Цонева, Фериде Чакър, Красимира Маркова, Диана Игнатова, Весела Ерменкова, Маринела Първанова, Дияна Жечева-Спасова, Валери Симеонов, Спас Спасов, Лъчезар Рачев, Росица Миланова, Биляна Лазарова, Станьо Александров

 Гласували „ПРОТИВ“ - няма.

С гласа 13„ЗА“и „0“ гласа“ПРОТИВ“, РИКЕП Търговище, прие следното решение:

**РЕШЕНИЕ № 2/06.04.2019г**.

На основание чл.72, ал.1, т.1 и ал.2 от ИК, Решение №52 – ЕП/03.04.2019г.на ЦИК, РИКЕП – Търговище, определя като общодостъпно място за обявяване на взетите от нея решения прозорците на стаите на партерния етаж на сградата на Областна администрация Търговище, като бъде оформено информационно табло, в съответствие с Решение №52 – ЕП/03.04.2019г.на ЦИК.

По **трета точка** от дневния ред:

Гергана Цонева: Колеги, трябва да определим един член на комисията, който да маркира печатите на комисията по уникален начин и да попълни протокол за тези свои действия. Предлагам Ви да определим Валери Симеонов за тази задача. Има ли други предложения? Предлагам Ви следния проект за решение: „Определя Валери Симеонов за член на комисията, който да маркира печатите на комисията по уникален начин.” Който е съгласен с направеното предложение, моля да гласува.

Гласували „за” 13 члена: Гергана Цонева, Фериде Чакър, Красимира Маркова, Диана Игнатова, Весела Ерменкова, Маринела Първанова, Дияна Жечева-Спасова, Валери Симеонов, Спас Спасов, Лъчезар Рачев, Росица Миланова, Биляна Лазарова, Станьо Александров– 13 човека

Гласували „против”:0

На основание чл.72, ал.1,т.1 от ИК РИК Търговище реши:

**РЕШЕНИЕ №3:**

„Определя Валери Симеонов за член на комисията, който да маркира печатите на комисията по уникален начин.”

По **четвърта точка** от дневния ред : Колеги, трябва да вземем решение за сформиране на работна група от специалисти към РИК. Според Решение № 5/25.03.2019 на ЦИК имаме право на 2 експерти и 4 технически специалисти. Предлагам Ви да назначим Радка Маргаритова Маринова и Маргаритка Тодорова Станева като технически специалисти, а като експерт – Марияна Миткова Христова. Предлагам ви проект за решение: РИКЕП Търговище предлага на областния управител на област Търговище за сформиране на работна група от специалисти, които да подпомагат работата на РИК да бъдат сключени граждански договори със следните лица – като технически специалисти - Радка Маргаритова Маринова и Маргаритка Тодорова Станева, а като експерт – Марияна Миткова Христова.

Който е съгласен с направеното предложение, моля да гласува.

Гласували „за”:Гергана Цонева, Фериде Чакър, Красимира Маркова, Диана Игнатова, Весела Ерменкова, Маринела Първанова, Дияна Жечева-Спасова, Валери Симеонов, Спас Спасов, Лъчезар Рачев, Росица Миланова, Биляна Лазарова, Станьо Александров– 13 човека

Гласували „против”:0

На основание чл.70, ал.4 от ИК и Решение №5-ЕИ/25.03.2019г. на ЦИК, РИК Търговище реши:

**РЕШЕНИЕ №4:**

 „Предлага на областния управител на област Търговище за сформиране на работна група от специалисти, които да подпомагат работата на РИК да бъдат сключени граждански договори със следните лица – като технически специалисти - Радка Маргаритова Маринова и Маргаритка Тодорова Станчева, а като експерт – Марияна Миткова Христова”.

Гергана Цонева : С това дневния ред на нашето заседание беше изчерпан. Закривам заседанието.

ПРЕДСЕДАТЕЛ:

 Гергана Цонева

 СЕКРЕТАР:

 Диана Игнатова